text: På spring til OL
  12 juni 2011 kl. 15.51
  20-årige Andreas Schilling Andersen fra Fredericia er så stort et stjernefrø, at han spåes store chancer for at komme til OL i Brasilien i 2016.
  Andreas Schilling Andersen har dyrket triathlon siden han var 12 år og han vandt sit første DM som 13-årig. Til daglig træner han hos Fredericia Triathlon Team.
  Pinsesøndag var det første gang nogensinde, at Andreas Schilling Andersen skulle deltage i et triathlon som senior, og han var spændt på om han kunne drille de store drenge. 
  Han blev nummer to i dag og det var både han og familien godt tilfredse med.
  